
Mlango  wa  Zakat 


Zaka  ya  fitri 


Zaka  ya  fitri 

Zaka  aliyoifaradhisha  Mtume  ^  wakati 
wa  kufungua  katika  kumalizika  kwa 
mwezi  wa  Ramadhan. 


Na  imeitwa  Zaka  ya  fitri  kwasababu  inawajibika 
pale  mtu  anapofungua  kwa  kumalizika  mwezi  wa 
Ramadhani. 

Hukumu  ya  Zaka  ya 
Fitri 

Zaka  ya  Fitri  ni  lazima  kwa  kila  Muislamu 
anayemiliki  siku  ya  Idi  na  usiku  wake  pishi  ya 
chakula  cha  ziada  ya  chakula  chake  cha  siku  na  cha 
familia  yake  (nayo  ni  karibia  kilo  mbili  na  nusu). 

Na  yamlazimu  mwenye  kutoa  Zaka  ajitole 
Zaka  nafsi  yake,  na  mke  wake,  na  wale  ambao  ni 
jukumu  lake  kuwalisha,  hata  mtoto  alioko  kwenye 
tumbo  la  mamake.  Na  dalili  ya  kuwajibika  kwake 
ni  ilivyopokewa  kutoka  kwa  Ibn  Umar  radhi  za 
Mwenyezi  Mungu  zimfikie  asema:  (Amefaradhisha 
Mtume  |§t  Zaka  ya  Fitri  Pishi  moja  ya  tende,  au 
Pishi  moja  ya  Shayir  (aina  ya  nafaka)  kwa  mtumwa 
na  muungwana,  na  mume  na  mke,  na  mdogo  na 
mkubwa  katika  waislamu,  na  akaamrisha  itolewe 

kabla  ya  watu  hawajatoka  kwenda  kuswali  (Idd) (1). 


(1)  Imepokewa  na  bukhari  na  muslim. 


Yaliy  omo 

Maana  ya  Zaka  ya  Fitri 
Hukumu  ya  Zaka  ya  Fitri 

Wakati  wa  kutolewa  Zaka  ya  Fitri 
Kiwango  kinachofaa  kutolewa  Zaka  ya 
Fitri 

Wanaostahiki  kupewa  Zaka  ya  Fitri 
Hekima  ya  kutoa  Zaka  ya  Fitri 
Mambo  muhimu 

Zaka  ya  fitri 


Wakati  wa  kutolewa  Zaka  ya  Fitri 

Wakati  bora  wa  kutoa  zaka  za  fitri  ni  kutoa  siku  ya  idd  baada  ya  kutokeza  kwa  alfajiri  na  kabla  ya 
swala  ya  Idd  na  yaruhusiwa  kutanguliza  kuitoa  kwa  siku  moja  au  siku  mbili  kabla  siku  ya  Idd;  kwa 
utkelazaji  wa  maswahaba.  Wala  haifai  kuichelewesha  hadi  baada  ya  swala  ya  Idd;  kwa  Hadith  ya  Ibn 
Umar  iliyotangulia:  “Na  akatuamrisha  tuitoe  kabla  ya  watu  kutoka  kuswali  (Iddi)”  Na  katika  Hadith  ya 
Ibn  Abbas  “Atakayeitoa  kabla  ya  swala  basi  ni  Zaka  inayokubaliwa,  na  atakayeitoa  baada  ya  swala 
basi  ni  sadaka  miongoni  mwa  sadaka” (1). 

Kiwango  cha  kutolewa  Zaka  ya  Fitri 

Pishi  moja (2).  kwa  kila  mtu,  na  kiwe  ni  chakula  cha  binadamu  (kula)  kama  mchele,  na  tende,  na  ngano, 
kwa  Hadith  ya  Abu  Saii’d  Alkhudhry  radhi  za  Mwenyezi  Mungu  zimfikie  asema:  (Ilikuwa  tunatoa  katika 
wakati  wa  Mtume  |§t  siku  ya  Fitri  pishi  moja  ya  chakula”.  Na  akasema:  “Na  kilikuwa  chakula  chetu  ni 
Shayir  (aina  ya  nafaka),  na  zabibu,  na  aqitwu  (Maziwa  yaliyokaushwa)(3).  na  tende) (4).. 

Na  pishi  ni  sawa  na  3.25kg  kulingana  na  dhehebu  la  hanafia,  ama  jumhuri  ya  wanavyoni  ni  sawa  na 
2.040kg. 

Na  hukadiriwa  vile  vile  kwa  kujaza  mkono  mara  nne  kwa  mwanamume  wasitani 


Wanaosftahiki  kupewa  Zaka  ya  Fitri. 

Inatolewa  Zaka  ya  Fitri  kwa  yale  makundi  manane  ambayo  kwamba  yanapewa  Zaka,  kwa  maana  (Zaka 
ya  Fitri)  ipo  ndani  ya  kauli  ya  Mwenyezi  Mungu:  {Sadaka  hupewa  (watu  hawa)  -  Mafakiri}  (At-Tawbah:  60). 

Hekima  ya  kutoa  Zaka  ya  Fitri. 

1.  Kumsafisha  aliyefunga  kutokana  na  mambo  ya  upuzi  na  uchafu,  kama  ilivyopokewa  kutoka  kwa 
Ibn  Abbas  asema:  (Amefaradhisha  Mtume  s§t  Zaka  ya  Fitri  kwa  aliyefunga  ili  kumsafisha  kutokana 
na  upuzi  na  uchafu  (5).,  na  ni  chakula  cha  masikini)(6).  Na  hii  ni  kwamba  aliyefunga  mara  nyingi 
haepukani  na  michezo,  na  maneno  ya  upuzi,  na  mambo  yasiyo  na  faida  katika  maneno,  basi  ikawa 
hii  Zaka  inamsafisha  aliyefunga  kwa  aliyoyafanya  katika  matamshi  haya  yaliyoharamishwa,  au 
yaliyochukizwa  kufanywa,  ambayo  kwamba  yanapunguza  thawabu  za  matendo,  na  kuharibu  saumu. 


(1)  Imepokelewa  na  abi  daud. 

(2)  Pishi  ni  sawa  na  kilo  mbili  na  gramu  arubaini  (2.040  grms). 

(3)  Aqtw:  Maziwa  yaliyokaushwa. 

(4)  Imepokewa  na  Bukhari 

(5) Arrafarh  Uchafu:  Maneno  yanayosemwa  ovyo. 

(6)  Imepokewa  na  Abu  Daud. 

Mlango  wa  Zakat 


2.  Masikini  na  mafakiri  kupata  nafasi  nzuri  ya 
kimahitaji  siku  ya  Idd  ili  kuepukana  na  kuomba 
ambako  kuna  udhalilifu  na  unyonge  siku  ya 
Idd,  jambo  hili  (Zaka  fitri)  litawafanya  wawe 
na  furaha  na  bashasha,  ili  washirikiane  na  watu 
wengine  katika  kufurahia  Idd. 

Mambo  muhimu  katika 
Zaka 

Kima  cha  kutolewa  Zaka 

Asili  ya  Zaka  ni  kutoa  kitu  asili  (chakula)  katika 
kilichowajibika  kutolewa,  lakini  yaruhusiwa  ikiwa 
kuna  haja  au  maslahi  yanayokubalika  kutoa  kima 
chake. 

Mahusiano  ya  Serekali  na 
Zaka 

Asili  ya  Zaka  ya  mali  ni  kazi  ya  mtawala,  wala 
hawaachiwi  wanaotoa  Zaka  na  watu  binafsi 
kujifanyia  vipimo,  basi  utawala  ukizembea  katika 
jukumu  hili  itakuwa  jukumu  ni  kwa  mtu  mwenyewe 
binafsi  (kuangalia  utekelezaji  wake  wa  Zaka). 

Kuzalisha  mali  ya 
Zaka  kwa  maslahi  ya 
wanaosftahiki  kupewa 
Zaka. 

Yaruhusiwa  kuzalisha  mali  ya  Zaka  kwa  miradi 
yenye  manufaa  yanayorudi  kwa  wanaostahiki 
Zaka  hiyo,  ikiwa  hakuna  umuhimu  wa  haraka  wa 
kutumia  mali  hayo  unaopelekea  matumizi  ya  mara 
moja. 


Je  katika  mali  kuna  haki 
isiyokuwa  Zaka  kwa 
mfano  kama  ushuru? 

Zaka  ni  haki  ya  mzunguko  iliokadiriwa  katika 
mali,  na  ambayo  ni  lazima  wa  kutolewa  ulazima 
wa  asili  ya  mali  kwa  wanaoweza. 


*Na  katika  mali  kuna  haki  nyengine  isiyokuwa 
Zaka,  ambayo  imejitenga  kwa  kuwa  ni  yenye 
kutokea  ghafla,  wala  haikupimwa  kwa  kiwango 
maalumu,  wala  si  yenye  kudumu  hali  yake  kama 
kudumu  kwa  Zaka,  nayo  haiwajibiki  kwasababu 
ya  mali,  bali  inawajibika  kwasababu  nyenginezo, 
na  mali  ni  sharti  ya  kuwajibika  kwake,  na  mfano 
wake  ni  kulisha  wazazi  wawili,  na  jamaa  wa 
familia,  na  mke,  na  kuondosha  madhara  wakati 
wa  matatizo,  ikiwa  haitoshi  kufanya  haya  mali 
yalioko  katika  hazina  ya  serikali  ya  kislamu. 

*Ushuru  hautoshi  hata  kama  itakuwa  kiwango  sawa 
na  Zaka,  kwa  maana  Zaka  ni  ibada  miongoni 
mwa  ibada,  na  ushuru  ni  jukumu  la  kikanuni, 
wala  mojawapo  haitoshelezi  nyengine. 

